IKT-basert Mellomlederutdanning ved HiST som ledd i en videreføring av Høyfleksprosjektet

Opptak
Studenter tas opp på bakgrunn av generell studiekompetanse eller realkompetanse på bakgrunn av individuell vurdering

Omfang
Hvert av kursene inneholder ca. 20 timer videoundervisning, 2 –3 samlinger samt en del oppgaver som besvares via internett. 

Innhold
Det utformes moduler på 2 vekttall hver som retter seg både mot offentlig og privat virksomhet. Modulene kan velges individuelt alt etter hva den enkelte student finner hensiktmessig

Moderne organisasjonsanalyse og organisasjonsutvikling

Kurset har som mål å gi en innføring/oppdatering i moderne organisajonsteori og hvordan denne kan brukes til analyse- og utviklingsarbeid i ulike organisasjoner. 

Sentrale temaer er: Institusjonell organisasjonsanalyse,  organisasjonslæring og utviklingen av ulike former for management (fra vitenskaplig til kaos management). Kurset vil presentere og drøfte ulike instrumenter for organisasjonsanalyser.

Litteratur:  Rørvik, Kjell Arne (1998) ”Moderne organisasjoner”,  Fagbokforlaget, Bergen  
	      Artikkelsamling med utvalgte artikler 		

Juss og  avtaleverk
Kurset tar sikte på å gi opplæring i de mest sentrale områder som en mellomleder kan ha behov for.

Sentrale temaer er: Utforming, inngåelse og brudd av kontrakter, ansettelser og oppsigelser, 
Arbeidstakernes krav til medvirkning, arbeidsgivers styringsrett og konflikthåndtering i henhold til lov og regelverk.

Litteratur: Fougner, Jan (1999)  Arbeidsavtalen, Achehoug, Oslo
	    Artikkelsamling med utvalgte artikler 		

Økonomisk styring
Kurset har som mål å gi innføring i økonomisk teori som grunnlag for å styre en moderne offentlig eller privat virksomhet. 

Kurset er delt i to: en generell felles del for både offentlig og privat virksomhet og en fordypningsdel som er rettet enten mot offentlig eller privat virksomhet. Her må studentene velge hva som passer for dem.

Sentrale temaer er: styringssystemer og styringsinstrumenter, styring og organisasjonsform, styringsnivåer og styringsområder, avviksanalyser

Litteratur: Ikke endelig bestemt
	    Artikkelsamling med utvalgte artikler 
	    Studentene kan i samråd med faglærer velge 100 sider knyttet til fordypningen

Arbeidsmiljø og organisasjonspsykologi
Kurset har som mål å gi innføring i sentrale teorier om roller, makt  og samspill i  arbeidsmiljøer og hvordan slike faktorer og forhold påvirker og har sammenheng  med det organisasjonspsykologiske klima.

Sentrale temaer er:  Sosiale prosesser (byggende og nedbrytende), holdninger, gruppepsykologi, koordinerings- og styringsprosesser

Litteratur: Kaufmann, Astrid/               Psykologi i organisasjon og ledelse
                 Kaufmann, Geir (1996)         Fagbokforlaget, Bergen

Prosjektstyring
Kurset har som mål å gi innføring i hvordan en planlegger, organiserer, gjennomfører og evaluerer et prosjekt. Det legges særlig vekt på lederrollen i forbindelse med  prosjektstyring.

Sentrale temaer er. Prosjektet som innovasjonsprosess – fra idè til prosjekt, prosjektstrategier, planlegging, styringsformer og styringsnivåer, styringsinstrumenter, valg av modell.

Litteratur: Kolltveit, Bjørn/          Prosjekt – organisering, ledelse og gjennomføring
                 Reve, Torgeir (1998)   Tano Aschehoug, Oslo